Bushe Yesu Afwilile pa Musalaba?
Icasuko ca mu Baibolo
Abengi bamona umusalaba ukuti e wishibisha abantu ukuti Bena Kristu. Lelo Baibolo tayalondolola apo Yesu afwilile, kanshi takuli uwaishiba ifyo palemoneka. Na lyo line Baibolo yalilanda ukuti apo Yesu afwilile, te pa musalaba iyo, lelo ni pa cimuti icaololoka.
Baibolo ibomfya ishiwi lya ciGriki ilya kuti stau·ros′ pa kulanda pa cimuti ico bapoopelepo Yesu. (Mateo 27:40; Yohane 19:17) Nangu ca kuti bakapilibula ilingi line bapilibula ili ishiwi ati “umusalaba,” abasambilila sana batila ili ishiwi ilya kuti stau·ros′ lipilibula “icimuti icaololoka.” * Mu citabo ca A Critical Lexicon and Concordance to the English and Greek New Testament, ishiwi lya kuti stau·ros′ talipilibula “ifimuti fibili ifyapindama.”
Ishiwi lya ciGreek ilyo Baibolo yabomfya ilya kuti xy′lon lipilibula fye icintu cimo cine ne shiwi lya kuti stau·ros′. (Imilimo 5:
Bushe Lesa alasuminisha ukubomfya umusalaba mu kupepa?
Te mulandu ne fyo icimuti ico bapoopelepo Yesu cali, ifishinka fyakonkapo na malembo ya mu Baibolo filelangilila ukuti tatulingile ukubomfya umusalaba mu kupepa.
Lesa tapokelela amapepo ya bantu ababomfya ifilubi, ifimpashanya nangu musalaba. Lesa aebele abena Israele ukuti tabalingile ukulabomfya “icimpashanya ica musango uuli onse” mu kupepa, kabili Abena Kristu nabo balibeba ati “fulumukeniko ku kupepa utulubi.”
—Amalango 4: 15- 19; 1 Abena Korinti 10:14.
Abena Kristu bakubalilapo tabalebomfya umusalaba mu kupepa. * Ifyo abatumwa balesambilisha ne fyo balecita fitulanga ifyo fwe Bena Kristu tulingile ukulakonka.
—2 Abena Tesalonika 2: 15.
Abatendeke ukubomfya umusalaba mu kupepa basenshi. Ilyo Yesu afwile, papita ne myaka iingi, aba mu macalici balilekele ukukonka ifyo alesambilisha, kabili abaletendeka ukuya ku mapepo yabo “balebasuminisha ukutwalilila ukubomfya ifishibilo fyabo ifya cisenshi,” ukubikako fye no kubomfya umusalaba. (The Expanded Vine’s Expository Dictionary of New Testament Words) Na lyo line, Baibolo tayasuminisha ukubomfya ifishibilo fya cisenshi pa kupanga abasambi abapya.
—2 Abena Korinti 6: 17.
^ par. 4 Moneni New Bible Dictionary, Third Edition, edited by D. R. W. Wood, ibula 245; Theological Dictionary of the New Testament, Volume VII, ibula 572; The International Standard Bible Encyclopedia, Revised Edition, Volume 1, ibula 825; na The Imperial Bible-Dictionary, Volume II, ibula 84.
^ par. 5 Moneni Encyclopædia Britannica, 2003, mubikemo “Cross”; The Cross
^ par. 9 Moneni The Encyclopedia of Religion, Volume 4, ibula 165; The Encyclopedia Americana, Volume 8, ibula 246; na Symbols Around Us, amabula 205-
Ishibilenipo na Fimbi
IMBILA NSUMA UKUFUMA KULI LESA!
Bushe Yesu Kristu Mwamwishiba Shani?
Sambilila ico Yesu afwilile, ifyo icilubula caba e lyo ne fyo Yesu alecita pali ino nshita.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn vec_Latn bem_Latn bem_Latn bem_Latn bem_Latn bem_Latn